钦定古今图书集成/理学汇编/学行典/第021卷 > 皇极经世心易发微二 > 《八卦变象》
## 钦定古今图书集成/理学汇编/学行典/第021卷 > 皇极经世心易发微二 > 《八卦变象》

乾卦生合得令，为刚明正直之事，贵重成器之金，刑
克耗气为公门非横之事，铜铁不贵之器。故干见《干》
其物贵重而刚圆。见坎晦光而沈溺。见艮非矿石即
带土之金。见震钟鼓有声之物。见巽刀斧有柄之物。
见离乃中虚成器之物。见坤为上衣下裳。见兑为铜
铁之器，损坏之物。初爻动变巽，乃金刀削过之木。二
爻动变离，乃火锻过之金；三爻动变兑，乃五金废坏
之器，虽圆而损缺也。

《兑》卦生合得令，为欢喜和悦之事，铜铁成器之物。刑
克耗气，为暗昧谗谤之虞，粗鄙损坏之物。故兑见干，
先损而后益。见坎为泽中之物。见艮为金石之废器。
见震为刀枪。见巽为箭簇或琢削之类。见离为金钗
之类。见坤为土中沈埋之器具。初爻动变坎，为酒壶
酒盏。二爻动变震，为乐器铜铁钉成之物。三爻动变
《干》，乃整旧为新之贵物也。

离卦生合得令，为文书印信之事，中虚华丽之物。刑
克耗气，为忧疑争斗之事，窑灶炉冶之物。故离见离
为灯笼火烛之类。见坤为瓦碟磁器。见兑为锻炼之
金。见干为文书诏旨。见坎为废坏或水火激搏之物。
见艮为瓦器或夜行之具。见震为甲胄戈矛。见巽为
文章书籍。初爻动变艮为砚石瓦器。二爻动变干为
水火，锻炼而成之器。三爻动变震为旗号长枪之属。
《震》卦生合得令，为科名征召之举，蕃鲜竹木之具。刑
克耗气，为虚惊忧闷之事，动作不宁之虞。故震见震
为有声之器。见巽为工巧之具。见离为纸笔文书之
属。见坤为柔软之类。见兑为有声可击之物而损缺
也。见干为钟磬有声之物圆全而无伤。见坎为生意，
或水火应用之物。见艮为俯覆之物。初爻动变坤，为
土中生长之物。二爻动变兑，为刀斧有柄之物。三爻
动变离，为灯笼果盒之类。

巽卦，生合得令为升迁文书之事，布帛丝绵之类。刑
克耗气为进退不果，交易利市之为。故《巽》见巽为工
巧竹木之器，见离为文书笼罩。见坤为土中生长之
物，见兑为称衡或琢削之物。见干为钟鼓刀剑，见坎
为舟楫弓矢。见艮为笔墨之类。见震为有声之物。初
爻动变干为金刀削过之木或刀柄。二爻动变艮为
木槌，或上上之木器。三爻动变坎，为蔬菜、香蕈、木耳
之类。

坎卦生合得令，为矫揉隐伏之事，鱼盐酒货之物，刑
克耗气为忧，生曲折水中之物。故坎见坎为江湖河
汉，流而不息。见艮为滋润之土石。见震巽为水桶盆
甑，或竹木所生，香蕈木耳之类。见离为水火交结之
物。见坤为水土造成之器。见兑为有口之物。见干上
为公庭诉讼，下为酒筵器具。初爻动变兑，乃盛酒盛
水之物，缺而坏也。二爻动变坤，乃土中之物，谷粟之
类。三爻动变巽，大则舟楫，小则瓢杓盆桶之类。
艮卦生合得令，为田园坟墓、瓦器磁缸。刑克耗气，为
行事多疑。动止不一，又为瓦石器皿。故艮见艮为刚
硬之土石，见震为木带土之类。见巽为草木，见离为
瓦瓶瓦盒。见坤为土块石头。见兑为缺物，见干为刚
硬成器之物；见坎为河岸田埂。初爻动变离，为火烧
成之器。二爻动变巽，为锄头耒耜。三爻动变坤，为田
地山坡。

坤卦生合得令，为阴私鄙吝之事，谷粟布帛之物。刑
克耗气为舆釜瓦器，陶冶之具。故坤见坤为衣为布。
见兑为出土之金。见干为方圆之器，可贵可重之物。
见坎为水土所成之器。见艮为坚刚之土石。见震巽
为文书田契。见离为炉冶窑灶。初爻动变震为锄头犁头，陶冶之器。二爻动变坎为水火相并之物。三爻
动变艮，为砖瓦土石之类。

右八卦，以静为主，以动为物。凡卦象生旺逢合，为可食可用及贵重成器之物；卦象刑克逢衰，为不可食及破碎损坏之物。生体者众，为贵物；克体者众，为贱物；泄体者众，为废坏之物。用卦看其形色，互卦看其数目。卦旺如数断之，卦衰减半断之。如互得《艮卦》，先天七数，后天八数，亦不出八数之外也。互变卦中，无生旺之气者，为“不入五行” 之物也。若五六爻动者，是能飞能走之物也。又如全卦中，阳卦阳爻，多为刚硬之物；阴卦阴爻，多为柔软之物。